**קרל פרנץ, נסיך פרוסיה** (בגרמנית: **Karl Franz von Preußen**; ‏ 15 בדצמבר 1916 – 23 בינואר 1975), היה נכדו של וילהלם השני, קיסר גרמניה.

ביוגרפיה
--------

קרל פרנץ נולד ב-15 בדצמבר 1916 בפוטסדאם, ליואכים, נסיך פרוסיה, בנו של וילהלם השני, קיסר גרמניה, ולמריה אוגוסטה, נסיכת אנהלט, בתם של אדוארד, דוכס אנהלט ולואיזה שרלוטה, נסיכת סקסוניה-אלטנבורג. ב-9 בנובמבר 1918 לקראת תום מלחמת העולם הראשונה התפטר סבו מכסאו, ובעקבות כך נכנס אביו לדיכאון, ובשנת 1920 התאבד.

בעקבות התאבדות אביו נטל דודו אייתל פרידריך, נסיך פרוסיה את המשמורת על פרנץ קרל, אולם אמו התנגדה לכך בכל תוקף. בשנת 1921 פסק בית המשפט לטובת אמו, על אף שמשרתיה העידו שאינה כשירה לכך.

ב-27 בספטמבר 1926 התחתנה אמו מריה אוגוסטה עם יוהנס-מיכאל פרייהר פון להן, אולם הם התגרשו בשנת 1935. בפרוץ מלחמת העולם השנייה שירת קרל פרנץ כלוטננט בדיוויזיית פאנצר, ואף קיבל את עיטור צלב הברזל על פעולותיו במערכה בפולין.

ב-5 באוקטובר 1940 התחתן קרל פרנץ עם הנרייטה, נסיכת שנאייך-קרולאט, בתם של יוהאן גאורג, נסיך שנאייך-קרולאט והרמינה, נסיכת רויס-גרייץ, שהייתה בתו החורגת של סבו וילהלם השני. השניים התחתנו בטקס צנוע, בבית סבו באחוזת דורן שבהולנד. לבני הזוג נולדו 3 ילדים, אולם הם התגרשו ב-5 בספטמבר 1946.

ב-9 בנובמבר 1946 התחתן קרל פרנץ עם לואיזה דורה הרטמן, אולם לא היו להם ילדים והם התגרשו בשנת 1959.

ב-20 ביולי 1959 התחתן קרל פרנץ בלימה, פרו עם דונה אווה מריה אררה אי ואלדאווייאנו, ממנה נולדו לו 2 בנות. ב-23 בינואר 1975 מת קרל פרנץ באריקה, צ'ילה, והוא בן 58 שנים.

ילדיו
-----

מאשתו הראשונה הנרייטה, נסיכת שנאייך-קרולאט נולדו לו 3 בנים:

* פרנץ וילהלם, נסיך פרוסיה (נולד ב-1943)
* פרידריך כריסטיאן, נסיך פרוסיה (1943)
* פרנץ פרידריך כריסטיאן, נסיך פרוסיה (נולד ב-1944)

מאשתו השלישית דונה אווה מריה אררה אי ואלדאווייאנו נולדו לו 2 בנות:

* אלכסנדרה, נסיכת פרוסיה (נולדה ב-1960)
* דזירה, נסיכת פרוסיה (נולדה ב-1961)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פרידריך השלישי, קיסר גרמניה |   | ויקטוריה, הנסיכה המלכותית |   | פרידריך השמיני, דוכס שלזוויג-הולשטיין-זונדרבורג-אוגוסטנבורג |   | אדלהייד, נסיכת הוהנלוהה-לנגנבורג |   | פרידריך הראשון, דוכס אנהלט |   | אנטוינטה, נסיכת סקסוניה-אלטנבורג |   | מוריץ, נסיך סקסוניה-אלטנבורג |   | אוגוסטה, נסיכת סקסוניה-מיינינגן |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | וילהלם השני, קיסר גרמניה |   |   |   |   |   | אוגוסטה ויקטוריה, קיסרית גרמניה ומלכת פרוסיה |   |   |   |   |   | אדוארד, דוכס אנהלט |   |   |   |   |   | לואיזה שרלוטה, נסיכת סקסוניה-אלטנבורג |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | יואכים, נסיך פרוסיה |   |   |   |   |   |   |   |   |   |   |   |   |   | מריה אוגוסטה, נסיכת אנהלט |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **קרל פרנץ, נסיך פרוסיה** |
|

קישורים חיצוניים
----------------

ויקישיתוף מדיה וקבצים בנושא **קרל פרנץ, נסיך פרוסיה** בוויקישיתוף
* קרל פרנץ, נסיך פרוסיה (בגרמנית)